stanford-oval/wikipedia huggingface dataset:
สโมสรฟุตบอลธนบุรี ยูไนเต็ด
เจ้าหน้าที่สโมสร

| ตำแหน่ง | ชื่อ |
| --- | --- |
ประธานสโมสร:  บัญชา เกิดมณี
รองประธานสโมสร: 
ที่ปรึกษาสโมสร: 
ผู้อำนวยการฝ่ายกีฬา: 
ผู้อำนวยการฟุตบอล: 
ผู้จัดการทีม:  คณบดี แย้มชุติ
หัวหน้าผู้ฝีกสอน:  เพ็ชรประเสริฐ แจ้งแช่ม
ผู้ช่วยผู้ฝีกสอน: 
ผู้ช่วยผู้ฝีกสอน: 
ผู้ช่วยผู้ฝีกสอน: 
ผู้ช่วยผู้ฝีกสอน: 
ผู้ช่วยผู้ฝีกสอน: 
ผู้ช่วยผู้ฝีกสอน: 
ผู้ฝีกสอนผู้รักษาประตู: 
ผู้ฝีกสอนฟิตเนส: 
นักวิเคราะห์การแข่งขัน: 
ทีมแพทย์ประจำสโมสร: 
นักกายภาพบำบัด: 
วิทยาศาสตร์การกีฬา: 
ล่ามประจำสโมสร: 
ทีมสตาฟ์ประจำทีม: 
ทีมสตาฟ์ประจำทีม: 
ทีมสตาฟ์ประจำทีม: 
ทีมสตาฟ์ประจำทีม: 
ทีมสตาฟ์ประจำทีม: 
ผู้จัดการชุด: 
ผู้จัดการฝ่ายเทคนิค: 
ผู้จัดการฝ่ายการตลาด:
เกียรติประวัติ

ไทยแลนด์ อเมเจอร์ลีก
ชนะเลิศ โซนกรุงเทพมหานครและปริมณฑล : 2561
ชนะเลิศ โซนปริมณฑล : 2561
แหล่งข้อมูลอื่น

สโมสรฟุตบอลธนบุรี ยูไนเต็ด ที่เฟซบุ๊ก
ดับเบิลเบส

| --- | --- |
ดับเบิลเบสจากมุมมองด้านตรงและด้านข้าง
เครื่องสาย
ชื่ออื่น: เบส, สตริงเบส, อัพไรท์เบส, อะคูสติกเบส, อะคูสติกสตริงเบส, คอนทราเบส, คอนทราเบสวิโอล, เบสวิโอล, บูลฟิดเดิล, เบสฟิดเดิล
ประเภท:  เครื่องสาย (สี และ ดีด)
Hornbostel–Sachs classification: 321.322-71 (Composite chordophone sounded by a bow)
คิดค้นเมื่อ: คริสต์ศตวรรษที่ 15-19
ช่วงเสียง
 
เครื่องดนตรีที่เกี่ยวข้อง
 วิโอล  วิโอลา  เชลโล 
ดับเบิลเบส (Double bass) มีชื่อเรียกหลายชื่อเช่น สตริงเบส (String Bass) คอนทราเบส (Contra Bass) เบสวิโอล (Bass Viol) ดับเบิลเบสเป็นเครื่องดนตรีที่ที่นิยมเล่นใน วงออร์เคสตรา และ วงเครื่องสาย ซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน วิโอล่า เชลโล และ ดับเบิลเบส มีความสูงมาตรฐานประมาณ 74 นิ้ว ดับเบิ้ลเบสเป็นเครื่องดนตรีเพียงชิ้นเดียวที่อาจจะกล่าวได้ว่ามีความสัมพันธ์กับซอวิโอล (Viol) อย่างแท้จริง โดยสืบทอดมาจาก Violone ซอวิโอลขนาดใหญ่ (Big Viol) ซึ่งเล่นในช่วงเสียง 16 ช่วงเสียง (เสียงของมันจะต่ำกว่าโน้ตที่เขียน 1 ช่วงเสียง)
นักดับเบิลเบส ที่มีชื่อเสียง

ที่มีชื่อเสียงที่สุดคือ Concerto Op.3 ซึ่งเขานำออกแสดงครั้งแรกด้วยตัวเองในปี 1905
ส่วนนักดับเบิ้ลเบสคนอื่นๆ ซึ่งทำให้ดับเบิ้ลเบสเป็นที่รู้จัก ได้แก่ นักดับเบิ้ลเบสชาวอังกฤษ เช่น Eugene Cruft, Rodney Slatford และ Duncan Mctier ผู้ซึ่ง Maxwell Davies ได้อุทิศคอนแชร์โตให้กับเขา
ดับเบิลเบสกับดนตรีแจ๊ส

อยู่ในศตวรรษที่ 18 ดับเบิ้ลเบสมักจะถูกใช้ในฐานะเครื่องดนตรี 16 ช่วงเสียงในวงเครื่องลม แต่ในปัจจุบันดับเบิ้ลเบสได้รับการยอมรับในฐานะของวงออร์เคสตร้าเครื่องลมและวงดนตรีแจ๊ส วงดนตรีแจ๊สมาตรฐาน 17 ชิ้นในยุคทศวรรษที่ 1930 หรือ 1940 มักจะบรรจุดับเบิ้ลเบสเอาไว้ในวง นอกจากนั้นยังมีแซกโซโฟน เปียโน กีตาร์ เบส และกลอง ปัจจุบันดับเบิ้ลเบสมักจะบรรเลงด้วยเทคนิค Pizzicato แต่บางครั้งจะใช้เทคนิคการตบเบส ซึ่งสายเบสจะไปกระทบกับฟิงเกอร์บอร์ด และขยับจากการเล่นทำนองเพียงอย่างเดียวไปเป็นนักเดี่ยวดับเบิ้ลเบสของดนตรีแจ๊สตามแบบของมันเอง
นักดับเบิ้ลเบสแจ๊สในยุคแรกๆ เช่น John Lindsay และ ‘Pop’ Foster หรือในชื่อจริงคือ (Murphy Foster) ทั้งคู่แสดงอยู่ในวงของ Louis Armstrong ในช่วงทศวรรษที่ 1930 ส่วน Walter Page และ Charles Mingus คือนักดับเบิ้ลเบสที่โดดเด่นในทศวรรษที่ 1940 และนักดับเบิ้ลเบสรุ่นหลังๆ เช่น Ron Carter ประสบความสำเร็จในการใช้ Piccolo bass ขนาดเล็ก และยังได้เขียนตำราการเล่นดับเบิ้ลเบสในแบบแจ๊สขึ้นอีกด้วย
Gary Karr นักดับเบิ้ลเบสชาวอเมริกันซึ่งเกิดในตระกูลนักดับเบิ้ลเบส เขาประสบผลสำเร็จในการเชื่อมโลกดนตรีคลาสสิกและแจ๊สเข้าด้วยกัน ในฐานะนักดนตรีวงออร์เคสตร้าเขาปรากฏตัวร่วมกับวงดนตรีแชมเบอร์ระดับโลกหลายวง แต่ความสนใจของเขาได้ขยายไปสู่การเล่นเบสในบทเพลงร่วมสมัย และทำให้เขาได้รับมอบหมายให้ประพันธ์ผลงานเพลงอีกหลายบท
ฟอง สิทธิธรรม

| ฟอง สิทธิธรรมต> ม. |
| --- | --- |


รัฐมนตรี
ดำรงตำแหน่ง 21 กุมภาพันธ์ – 8 เมษายน พ.ศ. 2491
นายกรัฐมนตรี: ควง อภัยวงศ์
ดำรงตำแหน่ง 2 กุมภาพันธ์ – 24 มีนาคม พ.ศ. 2489
นายกรัฐมนตรี: ควง อภัยวงศ์
 
ข้อมูลส่วนบุคคล
เกิด: 24 ตุลาคม พ.ศ. 2447 อำเภอเกษมสีมา จังหวัดอุบลราชธานี
เสียชีวิต: 28 มิถุนายน พ.ศ. 2524 (76 ปี)
พรรคการเมือง: ประชาธิปัตย์   แนวประชาธิปไตย
คู่สมรส: จันทร์มี สิทธิธรรม

ฟอง สิทธิธรรม อดีตรัฐมนตรีที่ไม่ได้ประจำกระทรวง ในรัฐบาลควง อภัยวงศ์ 2 สมัย อดีตสมาชิกสภาผู้แทนราษฎรจังหวัดอุบลราชธานี 7 สมัย เป็นหนึ่งในสมาชิกกบฏแบ่งแยกดินแดน
ประวัติ

ฟอง สิทธิธรรม เข้ารับการศึกษาที่โรงเรียนเบ็ญจะมะมหาราช จากนั้นไปเรียนต่อที่โรงเรียนสวนกุหลาบวิทยาลัยจนจบชั้น ม.8 จากนั้นได้เรียนต่อจนจบวิชาครู ป.ม. หลังจบการศึกษานายฟอง ได้เข้ารับราชการครูที่โรงเรียนเบ็ญจะมะมหาราช และต่อมาได้รับแต่งตั้งเป็นครูใหญ่โรงเรียนศรีสะเกษวิทยาลัย ในระหว่างปี พ.ศ. 2478 - 2479 และในปีนั้นเองเขาได้เปลี่ยนเส้นทางการทำงานโดยการสอบเป็นจ่าศาลสวรรคโลก ได้เพียงปีเดียวก็ลาออกจากราชการ เพื่อทำงานการเมือง
ฟอง สิทธิธรรม ได้ลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และได้รับเลือกตั้งต่อเนื่องในการเลือกตั้งอีก 3 ครั้งต่อมา คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491
ในปี พ.ศ. 2489 เขาได้รับแต่งตั้งเป็นรัฐมนตรีในรัฐบาลของนาย ควง อภัยวงศ์ และเป็นรัฐมนตรีอีกครั้งในปี พ.ศ. 2491
ในปี พ.ศ. 2491 เขาถูกกล่าวหาว่ารวมกันดำเนินการฝึกอาวุธ เพื่อแบ่งแยกดินแดนภาคอีสานออกจากประเทศไทย พร้อมกับ ส.ส.อีสานหลายคน เช่น นายทองอินทร์ ภูริพัฒน์ นายถวิล อุดล นายเตียง ศิริขันธ์ แต่ทั้งหมดไม่ถูกดำเนินคดี เนื่องจากไม่มีหลักฐาน ซึ่งนำไปสู่คดีฆ่า 4 อดีตรัฐมนตรี พ.ศ. 2492
ฟอง สิทธิธรรม กลับมาได้รับเลือกตั้งอีก 3 ครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคประชาธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคแนวประชาธิปไตย
ฟอง สิทธิธรรม เป็นผู้ก่อตั้งโรงเรียนสิทธิธรรมศาสตร์ศิลป์ ซึ่งในปี พ.ศ. 2517 มีการจัดตั้งพรรคสังคมประชาธรรม ขึ้น และใช้โรงเรียนแห่งนี้เป็นสำนักงานของพรรค
บั้นปลายชีวิตนายฟอง ได้อุปสมบทในพระพุทธศาสนา โดยมีฉายาว่า "ชินภูมิปตฺถโน ภิกขุ" และมรณภาพในปี พ.ศ. 2524
นายฟอง สิทธิธรรม มีบุตรชายได้แก่ นายยิ่ง สิทธิธรรม เป็นสมาชิกสภาผู้แทนราษฎรไทย ชุดที่ 10 และสมาชิกสภาผู้แทนราษฎรจังหวัดอุบลราชธานี ด้านบุตรสาวนายยิ่ง สิทธิธรรม นางสาว สาวิตรี สิทธิธรรม เป็นอดีตนายกเทศมนตรีตำบลอุบล
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
รายชื่อตัวละครในเอเดนส์ซีโร่

ต่อไปนี้คือ "รายชื่อตัวละครใน เอเดนส์ซีโร่"ผลงานการ์ตูนของ ฮิโระ มะชิมะ ซึ่งประกอบไปด้วย ตัวละครมากมายต่างออกไป ทั้งในโทรทัศน์ และ อนิเมะ
ผู้ให้เสียงตัวละคร

| ตัวละคร |  ญี่ปุ่น |  ไทย |
| --- | --- | --- |
| ชิกิ แกรนเบล | ทากูมะ เทราชิมะ | ศิวพันธุ์ บุญยรัตพันธุ์ |
| รีเบคก้า บลูการ์เดน | มิกาโกะ โคมัตสึ | ชุติกาญจน์ บางแดง |
| แฮปปี้ | ริเอะ คูงิมิยะ | นิรมล กิจภิญโญชัย |
| ไวร์ส สไตเนอร์ (X442) | ฮิโรมิจิ เทซูกะ | คมสรร รัตนากรบดี |
| อี.เอ็ม. พีโน่ | ชิโอริ อิซาวะ | วิชยา หวังเชิดชูวงศ์ |
| โฮมุระ โคเก็ตสึ | ชิกิ อาโอกิ | นิรมล กิจภิญโญชัย |
| มอสโค เวอร์ซา-0 | มิตสึโอะ อิวาตะ | อัศวิน กมโลบล |
| วิทช์ รีเกรท | คิโยโนะ ยาสึโนะ | ณัฐฐา หิรัญสถิตย์ |
| ซิสเตอร์ ไอวรีย์ | ยูกิโยะ ฟูจิอิ | อังคณา พานประทีป |
| เฮอร์มิท มีโอ | คานง ทากาโอะ | ศันสนีย์ ติณห์กีรดิศ |
| วัลคีรี่ ยูนะ | มิยูกิ ซาวาชิโระ | แพตรี ปราณีตพลกรัง |
| ลาบิเลีย คริสตี้ | อายูมิ อายาโนะ | อังคณา พานประทีป |
| เอลซี่ คริมสัน | ซายากะ โอฮาระ | อังคณา พานประทีป |
ดูเพิ่ม

เอเดนส์ซีโร่
แหล่งข้อมูลอื่น

Official manga website (ในภาษาญี่ปุ่น)
| ด ค กเอเดนส์ซีโร่ โดย ฮิโระ มาชิมะ |
| --- | --- |
สื่อ: มังงะ • อนิเมะ
ตัวละครหลัก: ชิกิ แกรนเบล • รีเบคก้า บลูการ์เดน • แฮปปี้
ผลงานอื่น ๆ: แฟรี่เทล ศึกจอมเวทอภินิหาร • เรฟ ผจญภัยเหนือโลก • โรงเรียนจอมมารเดดร็อค
รักในรอยแค้น

| รักในรอยแค้น |
| --- | --- |
สร้างโดย: บริษัท เอ็กแซ็กท์ จำกัด
เขียนโดย: ทองขาว ทวีปรังษีนุกุล
กำกับโดย: ถกลเกียรติ วีรวรรณ
แสดงนำ: พ.ศ. 2535  ศักดิ์สิทธิ์ แท่งทอง นุสบา วานิชอังกูร พ.ศ. 2545 ณวัฒน์ กุลรัตนรักษ์  เอวิตรา ศิระศาสตร์
การผลิต
ผู้อำนวยการผลิต: ถกลเกียรติ วีรวรรณ ทองขาว ทวีปรังษีนุกุล
ผู้อำนวยการสร้าง: ถกลเกียรติ วีรวรรณ
ความยาวตอน: ประมาณ 50 นาที/ตอน
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 3 มกราคม พ.ศ. 2535 – 25 เมษายน พ.ศ. 2535
การแสดงที่เกี่ยวข้อง
รักในรอยแค้น (2545) 
รักในรอยแค้น เป็นละครดราม่าเรื่องแรกของบริษัท เอ็กแซ็กท์ จำกัด ซึ่งออกอากาศ เมื่อวันที่ 3 มกราคม พ.ศ. 2535 เป็นผลงานการกำกับละครยาวเรื่องแรกของ ถกลเกียรติ วีรวรรณ และยังเป็นละครยาวเรื่องแรกของ ศักดิ์สิทธิ์ แท่งทอง  รวมทั้งผลงานเข้าสู่วงการบันเทิงของ นุสบา วานิชอังกูร  ซึ่งละครได้รับผลตอบรับที่ดีเยี่ยม กลายเป็นผลงานสร้างชื่อของทั้งบริษัท, ผู้กำกับ และ นักแสดง
รักในรอยแค้น เขียนเค้าโครงเรื่องโดย วาณิช จรุงกิจอนันต์ และเขียนบทโทรทัศน์โดย ทองขาว ทวีปรังษีนุกุล  เป็นเรื่องของความรักของ 2 หนุ่ม-สาวที่ไม่อาจเป็นไปได้เพราะมาอยู่ตรงกลางระหว่างความแค้นของ 2 ตระกูล และมีฉากจบถูกพูดถึงมากที่สุดจนถึงทุกวันนี้
รักในรอยแค้น ได้นำกลับมาสร้างใหม่เมื่อปี พ.ศ. 2545 เนื่องในโอกาสครบรอบ 10 ปี ของบริษัท เอ็กแซ็กท์ ซึ่งบทพัดยศนำแสดงโดย ณวัฒน์ กุลรัตนรักษ์ รับบท พัดยศ และ เอวิตรา ศิระสาตร์ รับบท องค์อร
นักแสดง ปี พ.ศ. 2535

ศักดิ์สิทธิ์ แท่งทอง รับบท พัดยศ นิเวศวัตร
นุสบา วานิชอังกูร รับบท องค์อร ธานินทร์นิมิตร
รุจน์ รณภพ รับบท บำรุง ธานินทร์นิมิตร (พ่อขององค์อร)
มานพ อัศวเทพ รับบท วัชระ นิเวศวัตร (พ่อของพัดยศ)
ทัศน์วรรณ เสนีย์วงศ์ ณ อยุธยา รับบท กรุณา (แม่เลี้ยงของพัดยศ)
เดือนเต็ม สาลิตุล รับบท ฉัตรสุดา ธานินทร์นิมิตร (แม่ขององค์อร)
ไกรวิทย์ พุ่มสุโข รับบท วังธวัช
ทัตพงศ์ พงศทัต รับบท อารักษ์ ธานินทร์นิมิตร
โรเบิร์ต ออลเดรซ รับบท วรเชษฐ์
วิภาวี นิสสัยพันธุ์ รับบท เล็ก (เพื่อนสนิทขององค์อร)
นภาพร หงสกุล รับบท แม่อบ (แม่บ้าน)
วิสรรค์ ฉัตรรังสิกุล รับบท วิจารณ์ (เจ้าของที่ดิน)
นักแสดง ปี พ.ศ. 2535 > ร่วมด้วย

อมรา อัศวนนท์
อรสา พรหมประทาน
นักแสดง ปี พ.ศ. 2545

ณวัฒน์ กุลรัตนรักษ์ รับบท พัดยศ นิเวศวัตร
เอวิตรา ศิระศาสตร์ รับบท องค์อร ธานินทร์นิมิตร
พงษ์พัฒน์ วชิรบรรจง รับบท บำรุง ธานินทร์นิมิตร (พ่อขององค์อร)
สันติสุข พรหมศิริ รับบท วัชระ นิเวศวัตร (พ่อของพัดยศ)
เพ็ญพักตร์ ศิริกุล รับบท รับบท กรุณา (แม่เลี้ยงของพัดยศ)
กาญจนา จินดาวัฒน์  รับบท ฉัตรสุดา ธานินทร์นิมิตร (แม่ขององค์อร)
กริช หิรัญพฤกษ์ รับบท วังธวัช
ศุภกิจ ตังทัตสวัสดิ์ รับบท อารักษ์ ธานินทร์นิมิตร
ภูวฤทธิ์ พุ่มพวง รับบท วรเชษฐ์
ข้อมูลการออกอากาศ

ปี พ.ศ. 2535 ออกอากาศเมื่อวันที่ 3 มกราคม พ.ศ. 2535 ถึง 25 เมษายน พ.ศ. 2535 ทางสถานีวิทยุโทรทัศน์กองทัพบกช่อง 5
ปี พ.ศ. 2545 ออกอากาศเมื่อวันที่ 19 ตุลาคม พ.ศ. 2545 ถึง 5 มกราคม พ.ศ. 2546 ทางสถานีวิทยุโทรทัศน์กองทัพบกช่อง 5
ปี พ.ศ. 2547 ในรายการคุณจำเนียน ช่วง Retro-Memory by Samsung ได้เคยนำเทปเก่าที่มาตั้งแต่ในยุคแรก มาออกอากาศซ้ำอีกครั้ง โดยมีการประมวลภาพละครที่มีจอภาพลักษณะกล้องวิดีโอและมีเสียงเพลงประกอบละครพร้อมกับเพลง รักเธอมากกว่า ขับร้องโดย เรวัต พุทธินันทน์ ในช่วงนั้น
ปี พ.ศ. 2552 บริษัท จีเอ็มเอ็ม แกรมมี่ เปิดโทรทัศน์ผ่านดาวเทียมช่องแกรมมี่ ซึ่งมี แอ็กซ์ แชนแนล ที่ออกอากาศละครเอ็กแซ็กท์รวมอยู่ในนั้น จึงได้มีการนำกลับมาออกอากาศอีกครั้ง ทุกวันจันทร์-ศุกร์ เวลา 10.00 น., 16.00 น. และ 22.00 น. ตั้งแต่วันที่ 15 มิถุนายน พ.ศ. 2552 ต่อมาในปี พ.ศ. 2554 ได้กลับมาออกอากาศอีกครั้ง  ทุกวันจันทร์-ศุกร์ เวลา 7.00 น.,15.00 น. และ 19.00 น. เริ่มตั้งแต่วันที่ 14 มกราคม พ.ศ. 2554 ทาง แอ็กซ์ แชนแนล
เพลงประกอบละคร

รักเธอมากกว่า โดย เรวัต พุทธินันทน์
ออกเพลงแรกเมื่อปี พ.ศ. 2535 (เพลงเปิดประกอบละคร) เนื่องจากละครประสบความสำเร็จโด่งดัง จึงมีการให้นักแสดงบันทึกเสียงร้องเพลงประกอบละครเรื่องนี้เพื่อเปิดตามสถานีวิทยุด้วย
ออกเพลงแรกเมื่อปี พ.ศ. 2538 (Acoustic Version) จากอัลบั้มสำคัญ ชุด จุดรวมฝัน ออกวางแผงเมื่อปี พ.ศ. 2538 สังกัดค่าย เอ็กแซ็กท์ มิวสิก ในเครือ แกรมมี่ เอ็นเตอร์เทนเมนท์ (จีเอ็มเอ็ม แกรมมี่ ในปัจจุบัน) เนื่องจากละครประสบความสำเร็จโด่งดัง จึงมีการให้นักแสดงบันทึกเสียงร้องเพลงประกอบละครเรื่องนี้เพื่อเปิดตามสถานีวิทยุด้วย
รักเธอมากกว่า โดย นุสบา วานิชอังกูร
ออกเพลงแรกเมื่อปี พ.ศ. 2535 (เพลงปิดประกอบละคร) จากอัลบั้มสำคัญ ชุด ตะกายดาว ออกวางแผงเมื่อปี พ.ศ. 2535 สังกัดค่าย แกรมมี่ เอ็นเตอร์เทนเมนท์ (จีเอ็มเอ็ม แกรมมี่ ในปัจจุบัน) เนื่องจากละครประสบความสำเร็จโด่งดัง จึงมีการให้นักแสดงบันทึกเสียงร้องเพลงประกอบละครเรื่องนี้เพื่อเปิดตามสถานีวิทยุและรายการโทรทัศน์โดยมีมิวสิกวิดีโอเพลงด้วย
รักเธอมากกว่า โดย สุธาสินี พุทธินันทน์
ออกเพลงแรกเมื่อปี พ.ศ. 2545 จากอัลบั้ม X-Track 8 ออกวางแผงเมื่อปี พ.ศ. 2546 สังกัดค่าย เอ็กแซ็กท์ มิวสิก ในเครือ จีเอ็มเอ็ม แกรมมี่
การวางจำหน่ายม้วนวีดีโอเทป

ประเทศไทย บริษัท เอ็กแซ็กท์ วางจำหน่ายม้วนวีดีโอเทป (หรือ VHS) รักในรอยแค้น
ปู่ณัฐ

| ปู่ณัฐ |
| --- | --- |
ประเภท: ละครโทรทัศน์แนวดราม่า
พัฒนาโดย: สถานีโทรทัศน์ไทยพีบีเอส
แสดงนำ: รอง เค้ามูลคดี สาวิตรี สามิภักดิ์ รจิต บุญญานนท์ สุปราณี เจริญผล
ผู้ประพันธ์ดนตรีแก่นเรื่อง: มารุต นพรัตน์  เพลงประกอบละคร:  คืนหนึ่ง ขับร้องโดย สุเทพ วงศ์กำแหง และ สวลี ผกาพันธุ์
ประเทศแหล่งกำเนิด:  ไทย
ภาษาต้นฉบับ: ไทย
จำนวนตอน: 4 ตอน
ออกอากาศ
ออกอากาศ: 6 มีนาคม พ.ศ. 2555 – 19 มีนาคม พ.ศ. 2555 รีรัน: 14 เมษายน พ.ศ. 2555–15 เมษายน พ.ศ. 2555
ปู่ณัฐ ละครโทรทัศน์แนวสร้างสรรค์สังคม ออกอากาศทางสถานีโทรทัศน์ไทยพีบีเอส นำแสดงโดย รอง เค้ามูลคดี, สาวิตรี สามิภักดิ์, รจิต บุญญานนท์, สุปราณี เจริญผล บทละครและกำกับโดย สมเกียรติ วิทุรานิช
เรื่องย่อ

ณัฐ เป็นพ่อและปู่วัยเกษียณอายุ อาศัยอยู่กับ สิทธิพร ลูกชาย และภาวิณี ลูกสะใภ้ ที่บ้านจัดสรรแห่งหนึ่งยานชานเมือง ทั้งคู่มีลูกชายตัวเล็ก ๆ อายุ 8 ขวบคนหนึ่ง ชื่อ ต๋อง ณัฐเดิมเป็นเชฟที่ประเทศซาอุดีอาระเบียและบนเรือสำราญ ทุก ๆ เช้าณัฐจะเป็นคนทำอาหารให้ทุกคนในบ้าน ซึ่งเป็นอาหารชั้นเลิศ มีราคาสูง โดยเฉพาะต๋องที่ชอบอาหารที่ปู่ทำมาก แต่ภาวิณีถูกที่ทำงาน คึอ บริษัทโฆษณา กดดันเกี่ยวกับงานโฆษณาตัวใหม่ที่เป็นสินค้าบำรุงผิว เธอจึงมาลงที่พ่อสามี ไม่ว่าณัฐจะทำอะไรเธอก็เห็นเป็นขวางหูขวางตาไปหมด สิทธิ์จึงเสนอให้พ่อตัวเองออกไปอยู่กับขวัญตา น้องสาวที่มีอาชีพเป็นนักเขียน ณัฐน้อยใจจึงออกจากบ้านไปหวังขออาศัยอยู่กับขวัญตาจริง ๆ โดยทิ้งจดหมายไว้ให้ทั้งคู่ได้อ่าน แต่เมื่อไปถึงแล้ว ปรากฏว่าคนรับใช้ในบ้านแจ้งว่า เธอเดินทางไปเที่ยวยุโรปสองอาทิตย์ อีกทั้งก็ไม่ยอมให้เข้าบ้านเพราะไม่รู้จักมาก่อน ณัฐจึงเคว้งคว้าง จากนั้นได้เดินผ่านเพิงขายอาหารตามสั่งของพลอยแดง แม่ค้าสาวใหญ่ที่มีท่าทีแข็งกร้าว ณัฐแวะดื่มน้ำและสั่งข้าวผัดกิน ณัฐต่อว่าว่าอาหารไม่อร่อย ขณะที่พลอยก็ตอกกลับไปเหมือนกันว่า ถูกลูกหลานทิ้งมาล่ะสิ พลอยจึงเสนอโรงจอดรถของเธอให้เป็นที่พักของณัฐ ระหว่างที่รอลูกสาวกลับมา
คืนหนึ่ง พลอยซ่อมรถเสียงดัง ทั้งคู่จึงได้เปิดอกพูดคุยกัน ณัฐรู้ว่า ความหลังของพลอยที่ทำให้เธอเป็นโดดเดี่ยวอยู่คนเดียวอย่างนี้ เพราะอดีตฝังใจเรื่องของพ่อที่ไม่เคยรักเธอเลยในฐานะลูกสาว เธอต้องการซ่อมรถคันนี้เพื่อที่จะขับไปที่จังหวัดตราด สถานที่ที่เธอเคยมีความฝังใจในอดีตเรื่องพ่อ และพลอยก็มีโรคประจำตัว คือ หอบหืด ขณะเดียวกัน ณัฐก็ได้เล่าถึงเรื่องภรรยาที่เสียชีวิตไปแล้วให้เธอฟัง ณัฐว่าเธอปิดกั้นตัวเองโดยเอาอดีตมาเป็นเครื่องฝังใจ ทั้งคู่จึงปรับความเข้าใจกันได้และมีความรู้สึกที่ดีต่อกัน
เมื่อสิทธิพรรู้ว่าพ่อหายไปจึงออกตามหา แต่ก็ไม่พบ วันหนึ่ง อาการหอบหืดของพลอยกำเริบขึ้นกลางดึก ณัฐพาเธอไปส่งโรงพยาบาลและโทรศัพท์ขอความช่วยเหลือจากสิทธิ์ สิทธิ์และณีตามไปโรงพยาบาล สิทธิ์ออกค่ารักษาให้ และขอให้ณัฐกลับบ้าน แต่ณัฐขอที่จะอยู่ต่อไปเพื่อดูอาการของพลอยก่อน เพราะหมอตรวจพบมีก้อนเนื้อที่ปอดซึ่งจะต้องผ่าตัด ณัฐเสนอที่จะออกค่าใช้จ่ายให้ โดยหวังจะขายที่ดินที่อยุธยาเพื่อเป็นค่าใช้จ่าย แต่สิทธิ์ไม่ยอม ทั้งคู่จึงทะเลาะกันอย่างรุนแรง พลอยแอบได้ยิน ทำให้เธอระลึกได้ถึงเรื่องในอดีตของเธอกับพ่อ เมื่อสิทธิ์และณีกลับบ้านไป ทั้งคู่เปิดอ่านจดหมายที่ณัฐทิ้งไว้ ปรากฏว่า เนื้อความข้างในเป็นการอวยพรให้ทั้งคู่ในวันครบรอบวันแต่งงานครบ 9 ปี จึงสำนึกได้ และมากราบขอโทษณัฐ ขณะที่พลอยก็ได้เดินทางไปจังหวัดตราดตามที่ตั้งใจไว้
นักแสดง

รอง เค้ามูลคดี - ปู่ณัฐ
สาวิตรี สามิภักดิ์ - พลอยแดง
รจิต บุญญานนท์ - สิทธิพร
สุปราณี เจริญผล - ภาวิณี
ด.ช.กริชษฎาพณ ชูพินิจ - ต๋อง
ราชวัติ ขลิบเงิน - เจตน์
เศรษฐนันท์ กนิกาจิรานันท์ - ยูกิ
อิสรินภา หมัดหมึก - ปู
เกียรติศักดิ์ วิบูลย์ - เบียร์
ฤทัยรัตน์ ดิเรกศิลป์ - แจน
ศุภรัตน์ นพวรรณวงศ์ - ก้อย
วรรณบุตร สมบูรณ์รัตน์ - ตั๊กแตน
เบื้องหลังและการออกอากาศ

ปู่ณัฐ เป็นละครโทรทัศน์แนวสร้างสรรค์สังคม ออกอากาศในเวลา 20.20-21.00 น. หลังข่าวภาคค่ำในวันจันทร์และวันอังคาร ทางสถานีโทรทัศน์ไทยพีบีเอส โดยออกอากาศ 4 ตอนจบ ตั้งแต่วันอังคารที่ 6 มีนาคม พ.ศ. 2555 สิ้นสุดลงเมื่อวันจันทร์ที่ 19 มีนาคม ปีเดียวกัน  และกลับมาออกอากาศใหม่อีกครั้งในวันเสาร์ที่ 14 เมษายน และวันอาทิตย์ที่ 15 เมษายน เวลา 14.05-16.00 น. ปีเดียวกัน โดยมีผู้กำกับและผู้เขียนบท คือ สมเกียรติ วิทุรานิช ที่เคยผ่านงานเขียนบทและกำกับภาพยนตร์มาแล้วหลายเรื่อง อาทิ มะหมา 4 ขาครับ และ October sonata รักที่รอคอย
ปู่ณัฐ มีเนื้อหาที่ว่าถึงช่องว่างระหว่างวัยของวิถีชีวิตในเมืองหลวง ทำให้ความรู้สึกดี ๆ ของความผูกพันของสมาชิกในครอบครัวต้องเปลี่ยนไป ทำให้ผู้ชมกลับมาคิดและสำนึกได้ โดยที่ไม่ใช่ละครโทรทัศน์ในแบบที่คุ้นเคยกัน และไม่ใช้นักแสดงที่จะดึงดูดผู้ชมให้สนใจได้ แต่ด้วยเนื้อหาและการฝีมือแสดง ทำให้ผู้ชมเกิดความประทับใจได้
แหล่งข้อมูลอื่น

เว็บไซต์ละคร[ลิงก์เสีย]
ตำบลหนองสามวัง

| ตำบลหนองสามวัง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Sam Wang
ประเทศ: ไทย
จังหวัด: ปทุมธานี
อำเภอ: หนองเสือ
พื้นที่
 • ทั้งหมด: 64.9 ตร.กม. (25.1 ตร.ไมล์)
ประชากร (2563)
 • ทั้งหมด: 11,131 คน
 • ความหนาแน่น: 171.51 คน/ตร.กม. (444.2 คน/ตร.ไมล์)
รหัสไปรษณีย์ : 12170
รหัสภูมิศาสตร์: 130405
 ส่วนหนึ่งของสารานุกรมประเทศไทย
| เทศบาลตำบลหนองสามวัง |
| --- | --- |
เทศบาลตำบล
ทต.หนองสามวังที่ตั้งสำนักงานเทศบาลตำบลหนองสามวัง
พิกัด: 14°08′09.5″N 100°53′23.5″E﻿ / ﻿14.135972°N 100.889861°E﻿ / 14.135972; 100.889861
ประเทศ:  ไทย
จังหวัด: ปทุมธานี
อำเภอ: หนองเสือ
จัดตั้ง:  • 2 มีนาคม 2538 (อบต.หนองสามวัง)  • 29 กรกฎาคม 2563 (ทต.หนองสามวัง)
การปกครอง
 • นายกเทศมนตรี: หยวก ประยงค์
พื้นที่
 • ทั้งหมด: 64.9 ตร.กม. (25.1 ตร.ไมล์)
ประชากร (2563)
 • ทั้งหมด: 11,131 คน
 • ความหนาแน่น: 171.51 คน/ตร.กม. (444.2 คน/ตร.ไมล์)
รหัส อปท.: 06130408
ที่อยู่ สำนักงาน: หมู่ที่ 5 ตำบลหนองสามวัง อำเภอหนองเสือ จังหวัดปทุมธานี 12170
เว็บไซต์: nongsamwang.go.th
 ส่วนหนึ่งของสารานุกรมประเทศไทย
หนองสามวัง เป็นตำบลในเขตอำเภอหนองเสือ จังหวัดปทุมธานี
ประวัติ

พระบาทสมเด็จพระจุลจอมเกล้าเจ้าอยู่หัว  ได้ทรงพัฒนาทุ่งหลวงรังสิตซึ่งอยู่ระหว่างจังหวัดปทุมธานีกับจังหวัดนครนายก  เพราะแต่เดิมเป็นที่รกร้างว่างเปล่า  ทำกินไม่ได้  มีสัตว์ป่านานาชนิด  ราษฎรไม่กล้าเข้าไปทำมาหากินเพราะกลัวสัตว์ป่าจะทำร้ายและยิ่งกว่า นั้นลำคลองไม่มี  พอถึงหน้าแล้งน้ำก็แห้งขอดเหลือแต่โคลนไม่เหมาะที่จะทำการเกษตร  จึงทรงดำริจะพัฒนาทุ่งนี้ให้เจริญ สามารถที่จะ ทำการกสิกรรมได้และจะให้พสกนิกรของพระองค์ได้มีที่ทำกินอยู่อย่างสุขสบาย จึงทรงอนุญาตให้บริษัทขุดคูคลองสยาม ดำเนินการขุดคลอง รังสิตประยูรศักดิ์จากแม่น้ำเจ้าพระยาเหนือวัดเทียนถวายในเขตอำเภอเมืองปทุมธานี  พุ่งตรงไปยังจังหวัดนครนายก เวลานี้ตำบลหนองสามวัง อำเภอหนองเสือ อยู่ในเขตชลประทานมีประตูน้ำระบาย ที่เรียกว่า ประตูน้ำจุฬาลงกรณ์ มีน้ำอุดมสมบูรณ์ทำการเกษตรได้ตลอดปี  องค์การบริหารส่วนตำบลหนองสามวัง เดิมเป็นสภาตำบลหนองสามวัง ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ได้รับประกาศจัดตั้งเป็นองค์การบริหารส่วนตำบล จากกระทรวงมหาดไทย เมื่อวันที่ 2 มีนาคม 2538
ตราสัญลักษณ์

รวงข้าว หมายถึง การทำนา ซึ่งเป็นอาชีพดั้งเดิมของประชาชนในเขตพื้นที่ตำบลหนองสามวัง
ผลส้ม หมายสึง การทำสวนส้มอาชีพดั้งเดิมของประชาชนในเขตพื้นที่ตำบลหนองสามวัง
ลักษณะที่ตั้ง > ที่ตั้ง

เทศบาลตำบลหนองสามวัง  อำเภอหนองเสือ  จังหวัดปทุมธานี  ได้รับการยกฐานะจากสภาตำบลเป็นองค์การบริหารส่วนตำบล  เมื่อวันที่  3  มีนาคม  2538  (ตามประกาศกระทรวงมหาดไทย  ลงราชกิจจานุเบกษา  เล่มที่  112  ตอนพิเศษ  6ง  วันที่  3  มีนาคม  2538)  เป็นองค์การบริหารส่วนตำบลขนาดใหญ่  มีจำนวนหมู่บ้าน  13  หมู่บ้าน  มีพื้นที่ทั้งหมด  64.9  ตารางกิโลเมตร  หรือประมาณ  40,312  ไร่
สำนักงานเทศบาลตำบลหนองสามวังตั้งอยู่หมู่ที่ 5 ตำบลหนองสามวัง  อำเภอหนองเสือ  จังหวัดปทุมธานี  ห่างจากที่ทำการ อำเภอหนองเสือ  ประมาณ  7.5  กิโลเมตร  และจังหวัดปทุมธานี  55  กิโลเมตร  ระยะทางจากเขตคลองสามวา  กรุงเทพมหานคร  ประมาณ  30  กิโลเมตร
ลักษณะที่ตั้ง > ภูมิประเทศ

ลักษณะภูมิประเทศของตำบลหนองสามวังเป็นที่ราบลุ่มฝั่งแม่น้ำเจ้าพระยาตอนล่าง และมีคลองส่งน้ำชลประทานในพื้นที่หลายสายและมีอาณาเขตติดต่อกับพื้นที่ใกล้เคียง ดังนี้
| ทิศ | ติดต่อกับ | อำเภอ |
| --- | --- | --- |
| ทิศเหนือ | ตำบลศาลาครุ ตำบลนพรัตน์ | อำเภอหนองเสือ จังหวัดปทุมธานี |
| ทิศตะวันออก | ตำบลบางปลากด | อำเภอองครักษ์ จังหวัดนครนายก |
| ทิศใต้ | ตำบลบึงน้ำรักษ์ | อำเภอธัญบุรี จังหวัดปทุมธานี |
| ทิศตะวันตก | ตำบลบึงบา | อำเภอหนองเสือ จังหวัดปทุมธานี |
ลักษณะที่ตั้ง > หมู่บ้าน

ตำบลหนองสามวังมีเขตการปกครองทั้งหมด 13  หมู่บ้าน  ได้แก่
| หมู่ที่ | ชื่อกำนัน/ผู้ใหญ่บ้าน | ชื่อหมู่บ้าน | ชาย(คน) | หญิง(คน) | จำนวน(หลังคาเรือน) |
| --- | --- | --- | --- | --- | --- |
| หมู่ที่ 1 | นายอำนวย  งามยิ่ง | บ้านหนองดอกปทุม | 275 | 286 | 172 |
| หมู่ที่ 2 | นายอานนท์  ขวัญเมฆ | บ้านหนองดอกยายอ่อน | 223 | 235 | 114 |
| หมู่ที่ 3 | นายณรงค์  อ่วมกลิ่น | บ้านหนองบอน | 321 | 329 | 240 |
| หมู่ที่ 4 | นายมนพ | บ้านหนองงูเหลือม | 233 | 233 | 139 |
| หมู่ที่ 5 | นายสมใจ    พิมพา | บ้านหนองสามวัง | 584 | 543 | 268 |
| หมู่ที่ 6 | นายเอกชัย  บุญเกลี้ยง | บ้านหนองสามง่าม | 478 | 527 | 252 |
| หมู่ที่ 7 | ไม่ทราบนาม | บ้านหนองบัวหลวง | 368 | 353 | 160 |
| หมู่ที่ 8 | กำนันภณศักดิ์  วงษ์นวม | บ้านหนองสำนัก | 459 | 526 | 229 |
| หมู่ที่ 9 | อดีตกำนันดาริส  พูลเต่า | บ้านหนองทะเล | 495 | 456 | 209 |
| หมู่ที่ 10 | นายดารุด  พูลเต่า | บ้านหนองบึงใหญ่ | 594 | 581 | 282 |
| หมู่ที่ 11 | นางวันดี   สุวงษ์ทอง | บ้านหนองนาสนาน | 363 | 376 | 173 |
| หมู่ที่ 12 | ตำแหน่งว่าง | บ้านหนองนาสงวน | 330 | 362 | 183 |
| หมู่ที่ 13 | นายนัฐพงษ์  ผิวอ่อน | บ้านหนองดอกโสน | 250 | 226 | 123 |
| หมู่ที่ | อดีตชื่อกำนัน/อดีตผู้ใหญ่บ้าน | ชื่อหมู่บ้าน | หมายเหตุ |
| --- | --- | --- | --- |
| หมู่ที่ 2 | นายมนตรี  โฉมทรัพย์ | บ้านหนองดอกยายอ่อน | อดีตผู้ใหญ่บ้าน |
| หมู่ที่ 5 | นายไล้  อาสนะ | บ้านหนองสามวัง | อดีตผู้ใหญ่บ้าน |
| หมู่ที่ 4 | นายจำเนียร ประยงค์ นายพยูร  ประยูร นายสมาน ประยงค์ | บ้านหนองงูเหลือม | อดีตผู้ใหญ่บ้าน,ปัจจุบันรองนายก อบต.หนองสามวัง อดีตผู้ใหญ่บ้าน อดีตผู้ใหญ่บ้าน |
| หมู่ที่ 6 | นายหยวก ประยงค์ นายฉลอง  บุญเกลี้ยง | บ้านหนองสามง่าม | อดีตผู้ใหญ่บ้าน,อดีตประธานสภา,ปัจจุบันรองนายก อบต.หนองสามวัง อดีตผู้ใหญ่บ้าน |
| หมู่ที่ 7 | นายเหน่ง นายวิสูตร  เอี่ยมปาน นายฉอ้อน สะใบบาง | บ้านหนองบัวหลวง | อดีตผู้ใหญ่บ้านได้รับเลือกมาดำรงตำแหน่งอีกครั้ง อดีตผู้ใหญ่บ้าน อดีตผู้ใหญ่บ้าน |
| หมู่ที่ 8 | นายณรงค์  คงมี | บ้านหนองสำนัก | อดีตผู้ใหญ่บ้าน |
| หมู่ที่ 11 | นายประเสริฐ  ปาลิกพัฒน์ | บ้านหนองนาสนาน | อดีตกำนัน,อดีตผู้ใหญ่บ้าน |
| หมู่ที่ 12 | นางภัสราภรณ์  ทองบุญดำรง | บ้านหนองนาสงวน | อดีตผู้ใหญ่บ้าน |
| หมู่ที่ 13 | นายประกิจ  แปรงศรี | บ้านหนองดอกโสน | อดีตผู้ใหญ่บ้าน |

ทั้ง 13 หมู่บ้านอยู่ในเขตเทศบาลตำบลหนองสามวังทั้งหมด และไม่มีท้องถิ่นอื่นในเขตเทศบาล
ลักษณะที่ตั้ง > สภาพภูมิอากาศ

สภาพภูมิอากาศของตำบลหนองสามวัง แบ่งออกเป็นสามฤดู คือ
ฤดูร้อน เริ่มตั้งแต่เดือนมีนาคม ถึง เดือนมิถุนายน  รวม 4 เดือน อุณหภูมิเฉลี่ยประมาณ 21  องศาเซลเซียส อุณหภูมิสูงสุดประมาณ 36 องศาเซลเซียส
ฤดูฝน เริ่มตั้งแต่เดือนกรกฎาคม ถึง เดือนตุลาคม รวม 4 เดือน อุณหภูมิเฉลี่ยประมาณ 23  องศาเซลเซียส  อุณหภูมิสูงสุดประมาณ  34  องศาเซลเซียส
ฤดูหนาว เริ่มตั้งแต่เดือนพฤศจิกายน ถึง เดือน กุมภาพันธ์ รวม 4 เดือน อุณหภูมิเฉลี่ย ประมาณ 17 องศาเซลเซียส อุณหภูมิสูงสุดประมาณ 36 องศาเซลเซียส
ลักษณะที่ตั้ง > ลักษณะของดิน

พื้นที่บริเวณหนองสามวัง อำเภอหนองเสือ จะเป็นดินเปรี้ยวปนทราย ดินที่มีกรดกำมะถัน (acid sulphate soils) เป็นดินที่มีค่าความเป็นกรด (pH) ต่ำกว่า 4.0 และมีทรายปนทำให้ดินอุ้มน้ำต่ำ แต่ก็ยังสามารถปลูก ผัก ผลไม้ พืชสวนไร่ โดยมีหมอดินเป็นผู้เข้ามาดูแลให้ความรู้เรื่องการปรับสภาพดินให้เหมาะสมกับการปลูกพืช ผัก ผลไม้
ลักษณะที่ตั้ง > ลักษณะของแหล่งน้ำ

ตำบลหนองสามวังอยู่ในเขตชลประทานมีประตูน้ำระบาย ที่เรียกว่าประตูน้ำจุฬาลงกรณ์ มีน้ำอุดมสมบูรณ์ ทำการเกษตรได้ตลอดทั้งปี ส่วนน้ำใต้ดินมีปริมาณน้ำน้อย ส่วนใหญ่แหล่งน้ำในอำเภอหนองเสือ จะเป็นน้ำกร่อย มีตะกอนสนิมเจือปน